พล.ท.จิรเดช คชรัตน์ แม่ทัพน้อยที่ 3 เป็นประธานประชุมชี้แจงระเบียบ คปค.กับหัวหน้าประชาสัมพันธ์จังหวัด และผู้แทนวิทยุชุมชน จาก 17 จังหวัดภาคเหนือ ที่สโมสรบันเทิงทัพ กองบัญชาการกองทัพภาคที่ 3 ค่ายสมเด็จพระนเรศวรมหาราช จ.พิษณุโลก เพื่อพิจารณาคำสั่งเพิกถอนการระงับการออกอากาศวิทยุชุมชนเป็นการชั่วคราว 400 สถานี จาก 17 จังหวัดภาคเหนือ ตามคำสั่งกองทัพภาคที่ 3 วันที่ 20 กันยายนที่ผ่านมาพ.อ.บรรยงค์ สิรสุนทร หัวหน้าศูนย์ประชาสัมพันธ์กองอำนวยการรักษาความสงบเรียบร้อยในเขตพื้นที่กองทัพภาคที่ 3 กล่าวว่า กองทัพภาคที่ 3 ได้มอบให้ทางประชาสัมพันธ์จังหวัดทั้ง 17 จังหวัดเป็นคณะกรรมการดำเนินการตรวจสอบว่า มีสถานีวิทยุชุมชนใดบางที่ไม่ยอมปฏิบัติตามกติกา เพื่อให้การดำเนินงานของวิทยุชุมชนเป็นไปในแนวทางเดียวกันและหากยังมีสถานีวิทยุชุมชนใด ที่ไม่ยอมให้ความร่วมมือคงต้องปิดตัวลงอย่างถาวร"หากสถานีวิทยุชุมชนนั้นปฏิบัติเป็นไปตามกติกาสามารถออกอากาศได้โดยให้ทุกฝ่ายมาพิจารณาร่วมกันว่าควรเสนอว่าสถานีวิทยุชุมชนในพื้นที่รายใดบ้างที่เหมาะสมเป็นรายๆ ไป พร้อมให้เสนอผังรายการและข้อมูลทางเทคนิค ได้ถึงวันพรุ่งนี้ (27 ก.ย.) หากเป็นไปตามเงื่อนไขสามารถออกอากาศได้ตามปกติ"พ.อ.บรรยงค์ กล่าว
พล.ท.จิรเดช คชรัตน์ แม่ทัพน้อยที่ 3 เป็นประธานประชุมชี้แจงระเบียบ คปค.กับหัวหน้าประชาสัมพันธ์จังหวัดและผู้แทนวิทยุชุมชน จากจังหวัดใด 
พิษณุโลก